กฎกระทรวงกฎกระทรวงฉบับที่ ๔ (พ.ศ. ๒๕๓๔)ออกตามความในพระราชบัญญัติกองทุนสำรองเลี้ยงชีพพ.ศ. ๒๕๓๐[๑] อาศัยอำนาจตามความในมาตรา ๔ และมาตรา ๑๔แห่งพระราชบัญญัติกองทุนสำรองเลี้ยงชีพ พ.ศ. ๒๕๓๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ ให้ยกเลิกบทนิยามคำว่า บริษัทจดทะเบียนในข้อ ๑ แห่งกฎกระทรวง ฉบับที่ ๒ (พ.ศ. ๒๕๓๒)ออกตามความในพระราชบัญญัติกองทุนสำรองเลี้ยงชีพ พ.ศ. ๒๕๓๐ข้อ ๒ ให้ยกเลิกบทนิยามคำว่า หน่วยลงทุนในข้อ ๑ แห่งกฎกระทรวง ฉบับที่ ๒ (พ.ศ.๒๕๓๒)ออกตามความในพระราชบัญญัติกองทุนสำรองเลี้ยงชีพ พ.ศ. ๒๕๓๐ และให้ใช้ความต่อไปนี้แทนหน่วยลงทุน หมายความว่าส่วนของทรัพย์สินของโครงการลงทุนของบริษัทหลักทรัพย์ที่ได้รับอนุญาตให้ประกอบกิจการจัดการลงทุนตามกฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ ที่แบ่งออกเป็นหน่วยแต่ละหน่วยมีมูลค่าเท่ากันข้อ ๓ ให้เพิ่มบทนิยามคำว่า รัฐวิสาหกิจที่มีกฎหมายเฉพาะจัดตั้งขึ้นและคำว่า ตราสารแสดงสิทธิในหนี้ ในข้อ ๑ แห่งกฎกระทรวง ฉบับที่ ๒ (พ.ศ. ๒๕๓๒)ออกตามความในพระราชบัญญัติกองทุนสำรองเลี้ยงชีพ พ.ศ. ๒๕๓๐รัฐวิสาหกิจที่มีกฎหมายเฉพาะจัดตั้งขึ้น หมายความว่ารัฐวิสาหกิจที่จัดตั้งโดยพระราชบัญญัติหรือประกาศของคณะปฏิวัติตราสารแสดงสิทธิในหนี้ หมายความว่า พันธบัตร ตั๋วแลกเงินตั๋วสัญญาใช้เงิน หุ้นกู้ รวมทั้งตราสารอื่น ๆ ที่มีลักษณะอย่างเดียวกันข้อ ๔ ให้ยกเลิกความในข้อ ๓ แห่งกฎกระทรวงฉบับที่ ๒ (พ.ศ. ๒๕๓๒) ออกตามความ ในพระราชบัญญัติกองทุนสำรองเลี้ยงชีพ พ.ศ. ๒๕๓๐และให้ใช้ความต่อไปนี้แทนข้อ ๓ การจัดการเงินของกองทุนให้เป็นไปตามหลักเกณฑ์วิธีการ และเงื่อนไข ดังต่อไปนี้(๑)กองทุนจะต้องลงทุนหรือมีไว้ซึ่งสินทรัพย์อย่างใดอย่างหนึ่งหรือหลายอย่าง ดังต่อไปนี้(ก) เงินสดหรือเงินฝากธนาคาร(ข) พันธบัตรของรัฐบาล ตั๋วเงินคลัง หรือพันธบัตรธนาคารแห่งประเทศไทย(ค)ตราสารแสดงสิทธิในหนี้ของรัฐวิสาหกิจที่มีกฎหมายเฉพาะจัดตั้งขึ้น(ง)ตราสารแสดงสิทธิในหนี้ที่กระทรวงการคลังค้ำประกันต้นเงินและดอกเบี้ย(จ) ตั๋วแลกเงินหรือตั๋วสัญญาใช้เงินที่ธนาคารเป็นผู้รับรองรับอาวัล หรือสลักหลังอย่างมีความรับผิดเต็มจำนวนและไม่มีกองทุนนั้นเองเป็นผู้สลักหลังในลำดับก่อนมาแล้ว(ฉ) ตราสารแสดงสิทธิในหนี้ที่ธนาคารเป็นผู้ออก(ช) ตราสารแสดงสิทธิในหนี้ที่รัฐวิสาหกิจตามกฎหมายว่าด้วยวิธีการงบประมาณนอกจากกรณีตราสารตาม(ค) บรรษัทเงินทุนอุตสาหกรรมแห่งประเทศไทย บริษัทเงินทุน หรือบริษัทเครดิตฟองซิเอร์เป็นผู้ออก(ซ) ตราสารแสดงสิทธิในหน่วยลงทุน(ฌ) หุ้น หุ้นกู้ หุ้นกู้แปลงสภาพเป็นหุ้นสามัญหรือใบสำคัญแสดงสิทธิที่จะซื้อหุ้น(ญ) สินทรัพย์อื่นตามที่รัฐมนตรีว่าการกระทรวงการคลังประกาศกำหนดในพระราชกิจจานุเบกษา(๒) การลงทุนหรือมีไว้ซึ่งสินทรัพย์ตาม (๑) (ก) (ข) (ค) (ง)(จ) หรือ (ฉ) ไม่ว่าอย่างใดอย่างหนึ่งหรือหลายอย่างของกองทุนเมื่อรวมกันแล้วต้องไม่น้อยกว่าร้อยละหกสิบของเงินของกองทุนในการลงทุนในสินทรัพย์ตาม (๑) (ข) หรือ (ค)อย่างใดอย่างหนึ่งหรือหลายอย่างรวมกันรัฐมนตรีว่าการกระทรวงการคลังอาจกำหนดให้ต้องลงทุนไม่น้อยกว่าอัตราที่ประกาศกำหนดในราชกิจจานุเบกษาก็ได้(๓) กองทุนอาจลงทุนในสินทรัพย์ตาม (๑) (ฌ)ที่ออกโดยบริษัทใดก็ได้ แต่ถ้าจะลงทุนอย่างใดอย่างหนึ่งหรือหลายอย่างรวมกันในบริษัทนั้นจะต้องไม่เกินร้อยละห้าของเงินของกองทุนและเมื่อรวมกันแล้วทุกบริษัทจะต้องไม่เกินร้อยละยี่สิบห้าของเงินของกองทุน(๔) ในการกำหนดสินทรัพย์ตาม (๑) (ญ)รัฐมนตรีว่าการกระทรวงการคลังอาจกำหนดให้กองทุนถือปฏิบัติตาม (๒) วรรคหนึ่ง หรือ(๓) ด้วยก็ได้ให้ไว้ ณ วันที่ ๒๗ กันยายน พ.ศ. ๒๕๓๔สุธี สิงห์เสน่ห์รัฐมนตรีว่ากระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากหลักเกณฑ์วิธีการ และเงื่อนไขในการจัดการเงินของกองทุนสำรองเลี้ยงชีพตามที่กำหนดไว้เดิมไม่เหมาะสมกับภาวะการณ์ทางเศรษฐกิจในปัจจุบันสมควรแก้ไขเพิ่มเติมหลักเกณฑ์ วิธีการ และเงื่อนไขดังกล่าว โดยกำหนดให้ผู้จัดการกองทุนสำรองเลี้ยงชีพสามารถเลือกที่จะนำเงินของกองทุนสำรองเลี้ยงชีพไปลงทุนในหลักทรัพย์ประเภทต่างๆ ได้มากขึ้นและในอัตราที่สูงขึ้น เพื่อให้เกิดประโยชน์สูงสุดแก่กองทุนสำรองเลี้ยงชีพจึงจำเป็นต้องออกกฎกระทรวงนี้อัมภิญา/แก้ไข๑๕ กรกฎาคม ๒๕๕๑จุฑามาศ/ปรับปรุง๑๖ กุมภาพันธ์ ๒๕๕๙[๑] ราชกิจจานุเบกษาเล่ม ๑๐๘ /ตอนที่ ๑๗๘/หน้า ๘๕๓/๘ ตุลาคม ๒๕๓๔